2003D0031 — ET — 03.04.2007 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 29. november 2002, millega kehtestatakse nõudepesumasinas kasutatavatele detergentidele ühenduse ökomärgise andmise muudetud ökoloogilised kriteeriumid ning muudetakse otsust 1999/427/EÜ (teatavaks tehtud numbri K(2002) 4632 all) (EMPs kohaldatav tekst) (2003/31/EÜ) (EÜT L 009, 15.1.2003, p.11)

Muudetud:

Euroopa Liidu Teataja No page date ►M1 KOMISJONI OTSUS, 29. märts 2007, L 92 16 3.4.2007









▼B

KOMISJONI OTSUS,

29. november 2002,

millega kehtestatakse nõudepesumasinas kasutatavatele detergentidele ühenduse ökomärgise andmise muudetud ökoloogilised kriteeriumid ning muudetakse otsust 1999/427/EÜ

(teatavaks tehtud numbri K(2002) 4632 all)

(EMPs kohaldatav tekst)

(2003/31/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eriti selle artikli 6 lõike 1 teist lõiku, ning arvestades järgmist: (1) Määruse (EÜ) nr 1980/2000 järgi võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist. (2) Määruses (EÜ) nr 1980/2000 on sätestatud, et ökomärgise andmise eritingimused kehtestatakse tooterühmade kaupa. (3) Selles on samuti sätestatud, et ökomärgise andmise kriteeriumid ja nende kriteeriumidega seotud hindamis- ja kontrollinõuded vaadatakse läbi õigel ajal enne iga tooterühma kriteeriumide kehtivusaja lõppu. (4) Turu arengu arvessevõtmiseks on vaja muuta ökoloogilisi kriteeriume, mis on kehtestatud komisjoni 28. mai 1999. aasta otsusega 1999/427/EÜ, millega kehtestatakse nõudepesumasinas kasutatavatele detergentidele ühenduse ökomärgise andmise ökoloogilised kriteeriumid. ( 2 ) Ühtlasi tuleb muuta kõnesoleva otsuse kehtivusaega, mida on pikendatud otsusega 2002/173/EÜ, ( 3 ) ja kõnesoleva tooterühma määratlust. (5) Tuleb vastu võtta uus komisjoni otsus, millega kehtestatakse kõnesolevale tooterühmale ökoloogilised erikriteeriumid, mille kehtivusaeg on viis aastat. (6) Et äriühingutel, kelle toodetele on antud ökomärgis või kes on neile taotlenud ökomärgist enne käesoleva otsuse kohaldamiskuupäeva, oleks piisavalt aega kohandada need tooted uutele kriteeriumidele vastavaks, on asjakohane, et piiratud aja jooksul, mis ei ületa 18 kuud, kehtiksid üheaegselt nii uued kriteeriumid kui ka otsusega 1999/427/EÜ kehtestatud kriteeriumid. (7) Käesolevas otsuses ettenähtud meetmed põhinevad määruse (EÜ) nr 1980/2000 artikli 13 alusel moodustatud Euroopa Liidu Ökomärgise Komisjoni poolt väljatöötatud kriteeriumide eelnõul. (8) Käesolevas otsuses ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Ühenduse ökomärgise saamiseks vastavalt määrusele (EÜ) nr 1980/2000 peab nõudepesumasinas kasutatav detergent kuuluma artiklis 2 määratletud tooterühma “nõudepesumasinas kasutatavad detergendid” ning vastama käesoleva otsuse lisas sätestatud ökoloogilistele kriteeriumidele.

Artikkel 2

Tooterühma “nõudepesumasinas kasutatavad detergendid” kuuluvad kõik detergendid, mis on mõeldud kasutamiseks ainult kodumajapidamises kasutatavates automaatsetes nõudepesumasinates, ja detergendid, mis on mõeldud kasutamiseks kutseliste töötajate poolt kasutatavates automaatsetes nõudepesumasinates, kuid mille mõõtmed ja kasutusviis on samasugune kui kodumajapidamises kasutatavatel automaatsetel nõudepesumasinatel.

Artikkel 3

Haldusotstarbel omistatakse tooterühmale “nõudepesumasinas kasutatavad detergendid” kood “015”.

Artikkel 4

Otsuse 1999/427/EÜ artikkel 3 asendatakse järgmisega:

“Artikkel 3

Tooterühma määratlus ja tooterühma ökoloogilised erikriteeriumid kehtivad 31. maini 2004.”

▼M1

Artikkel 5

Nõudepesumasinas kasutatavate pesuvahendite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2008.

▼B

Artikkel 6

Käesolev otsus on adresseeritud liikmesriikidele.









LISA

RAAMTINGIMUSED

Kriteeriumidega taotletav eesmärk

Kriteeriumide eesmärgiks on eelkõige kaasa aidata:

— veesaaste vähendamisele nii kasutatavate detergentide kui ka kahjulike koostisainete koguste vähendamise abil,

— energiakulu vähendamisele madaltemperatuuriliste detergentide eelistamise abil,

— jäätmete minimeerimisele müügipakendi massi vähendamise abil.

Peale selle suurendavad kriteeriumid tarbija keskkonnateadlikkust. Kriteeriumid on kehtestatud sellisel tasemel, mis soodustab märgise andmist nõudepesumasinas kasutatavatele detergentidele, millel on väiksem keskkonnamõju.

Hindamis- ja kontrollinõuded

Üksikasjalikud hindamis- ja kontrollinõuded on esitatud vastava kriteeriumi juures.

Juhul kui taotlejalt nõutakse kõnealustele kriteeriumidele vastavuse tõendamiseks deklaratsioonide, dokumentide, analüüsi- ja katseprotokollide või muude tõendite esitamist, võivad tõendusmaterjalid vastavalt vajadusele pärineda taotlejalt ja/või tema tarnija(te)lt ja/või nende tarnija(te)lt jne.

Võimaluse korral tehakse katsed EN ISO 17025 üldnõuetele vastavates või samaväärsetes laboratooriumides.

Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, tingimusel et nende samaväärsust on kinnitanud taotlust hindav pädev asutus.

Vajaduse korral võib pädev asutus nõuda tõendavaid dokumente ja teha sõltumatuid kontrolle.

Vajaduse korral võib taotleja kasutada detergentide koostisainete andmebaasi edasisi muudetud versioone, kui need tehakse kättesaadavaks.

Pädevatele asutustele soovitatakse taotluste hindamisel ja kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS ja ISO 14001 rakendamist (märkus: nende juhtimissüsteemide rakendamist ei nõuta).

Pesuühik ja standarddoos

Pesuühik, mille suhtes väljendatakse pesutsükli sisend- ja väljundkogused, on 12 standardse (DIN või ISO standardi kohase) määrdumisastmega nõudekomplekti pesemiseks vajalik toote kogus. Kriteeriumis 6 mainitud IKW pesemisvõime katse puhul kindlaksmääratud standardtingimustes on standarddoos standardse määrdumisastmega 12 nõudekomplekti korral valmistaja poolt soovitatud doos.

KRITEERIUMID

1. Keskkonnahoiu hindepunktide maatriks

Keskkonnahoiu maatriksisse kuulub viis järgnevat parameetrit, mida ühendatakse ja hinnatakse tervikuna järgnevalt esitatud viisil:

— kemikaalide üldkogus,

— toksiliskriitiline lahjendusmaht (CDVtox),

— fosfaatide kogus (arvestatult naatriumtripolüfosfaadile),

— aeroobselt mittebiolagundatavate orgaaniliste ainete kogus (aNBDO),

— anaeroobselt mittebiolagundatavate orgaaniliste ainete kogus (anNBDO).

Kõnesolevad parameetrid ning nendega seotud hindepunktide arv, välistavad künnised ja kaalutegurid on koondatud järgmisesse tabelisse. Konkreetsed valemid iga parameetri hindepunktide arvu ja välistavate künniste arvutamiseks on esitatud allpool punktides a–f. Iga koostisaine puhul võetakse parameetrite arvutamisel arvesse doosi ühe pesutsükli kohta ning vee sisaldust ja koostisainete massiprotsenti koostises, kusjuures kõik toote koostisainete parameetrid liidetakse.







Keskkonnahoiu hindepunktide maatriks Parameeter Hindepunktide arv Välistav künnis Kaalutegur 4 3 2 1 Kemikaalide üldkogus 16,5 18 19,5 21 22,5 3 Toksiliskriitiline lahjendusmaht (CDVtox). 60 120 180 200 8 Fosfaatide kogus (arvestatult naatriumtripolüfosfaadile) 0 2,5 5 7,5 10 2 Aeroobselt mittebiolagundatavate orgaaniliste ainete kogus 0 0,25 0,5 0,75 1 1 Anaeroobselt mittebiolagundatavate orgaaniliste ainete kogus 0 0,05 0,10 0,15 0,2 1,5 Nõutav minimaalne hindepunktide arv 30 Märkus: Kõigi parameetrite väärtused väljendatakse grammides ühe pesutsükli kohta, välja arvatud CDVtox, mis väljendatakse liitrites ühe pesutsükli kohta.

Hindamis- ja kontrollinõuded: Esitatakse toote täpne koostis, kaasa arvatud koostisainete täpne keemiline kirjeldus (nt IUPACi nimetus, CASi nr, molekul- ja struktuurivalem, puhtus, saasteainete liik ja protsent, lisandid; segude, nt pindaktiivsete ainete puhul: detergentide koostisainete andmebaasi (DID) number, koostis ja homoloogide jaotusspekter, isomeerid, kaubanimed); analüüsiandmed pindaktiivsete ainete koostise kohta, turuleviidud toote täpne kogus tonnides (teatamise tähtaeg 1. märts, andmed eelmise aasta kohta).

a) Toksilisus veeorganismidele

Iga koostisaine i puhul arvutatakse toksiliskriitiline lahjendusmaht (CDVtox), kasutades järgmist valemit:

kus mass (i) on soovitatud doosis sisalduva asjakohase koostisaine mass, LF on koormustegur ja LTE on koostisaine pikaajalise mürgise toime avaldumise piirkontsentratsioon. Toote CDVtox saamiseks liidetakse kõikide koostisainete toksiliskriitilised lahjendusmahud:

CDVtox = CDVtox (koostisaine i)

CDVtox ühe pesutsükli kohta peab olema ≤ 200 l.

Hindepunktide arv (CDVtox) = (5 – (CDVtox / 60)) × 8.

Hindamis- ja kontrollinõuded: Pädevale asutusele esitatakse toote täpne koostis, üksikasjalik CDVtox arvutus ja vastav hindepunktide arv. Kõikide koostisainete puhul, mis on kantud detergentide koostisainete andmebaasi (DID nimekiri, vt IA lisa), kasutatakse asjakohaseid DID nimekirjas esitatud väärtusi ning märgitakse vastav koostisaine number. Juhul kui on tegemist uute kemikaalidega või täiendavate koostisainetega, mis ei ole kantud DID nimekirja, järgitakse I.B liites kirjeldatud toimimisviisi.

b) Kemikaalide üldkogus

Et arvutada kemikaalide üldkogus grammides ühe pesutsükli kohta, lahutatakse soovitatavast doosist selles sisalduva vee kogus.

Kemikaalide üldkogus ühe pesutsükli kohta peab olema ≤ 22,5 g.

Hindepunktide arv (kemikaalide üldkogus) = (15 – (kemikaalide üldkogus / 1,5)) × 3

Hindamis- ja kontrollinõuded: Pädevale asutusele esitatakse toote täpne koostis, üksikasjalik kemikaalide üldkoguse arvutus ja vastav hindepunktide arv.

c) Fosfaatide kogus (arvestatult naatriumtripolüfosfaadile)

Fosfaatide kogus on naatriumtripolüfosfaadile arvestatud fosfaatide kogus koostises.

Fosfaatide kogus ühe pesutsükli kohta peab olema ≤ 10 g.

Hindepunktide arv (fosfaatide kogus) = (4 – (fosfaatide kogus / 2,5)) × 2.

Hindamis- ja kontrollinõuded: Pädevale asutusele esitatakse toote täpne koostis, üksikasjalik fosfaatide koguse arvutus ja vastav hindepunktide arv.

d) Aeroobselt mittebiolagundatavate orgaaniliste ainete kogus (aNBDO)

Aeroobselt mittebiolagundatavate orgaaniliste ainete kogus on kõigi aeroobselt mittebiolagundatavate orgaaniliste koostisainete (vt DID nimekiri) mass grammides ühe pesutsükli kohta.

aNBDO ühe pesutsükli kohta peab olema ≤ 1 g.

Hindepunktide arv (aNBDO) = 4 – (aNBDO / 0,25)

Hindamis- ja kontrollinõuded: Pädevale asutusele esitatakse toote täpne koostis, üksikasjalik aNBDO arvutus ja vastav hindepunktide arv. Kõikide koostisainete puhul, mis on kantud DID nimekirja (IA lisa), kasutatakse asjakohaseid DID nimekirjas esitatud väärtusi. Kui koostisaine ei ole kantud DID nimekirja, esitatakse kirjandusest või muudest allikatest saadud asjakohane teave või katseandmed, mis näitavad, et koostisaine on aeroobselt biolagundatav. Kergesti biolagundatava aine katse tehakse meetodite kohaselt, mida on mainitud nõukogu 27. juuni 1967. aasta direktiivis 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta ( 4 ) ning selle edasistes muudatustes, kasutades eelkõige V.C4 lisas üksikasjalikult esitatud meetodeid või nendega samaväärseid OECD 301 A-F või ISO katsemeetodeid. 10päevase akna põhimõtet ei kohaldata. Vastuvõetavuse künnis on 70 % direktiivi 67/548/EMÜ V.C4-A ja V.C4-B lisas mainitud meetodite ja nendega samaväärsete OECD 301 A ning E või ISO katsemeetodite puhul ja 60 % C4-C, C4-D, C4-E ning C4-F meetodite ja nendega samaväärsete OECD 301 B, C, D ning F või ISO katsemeetodite puhul.

e) Anaeroobselt mittebiolagundatavate orgaaniliste ainete kogus (anNBDO).

Anaeroobselt mittebiolagundatavate orgaaniliste ainete kogus on kõigi anaeroobselt mittebiolagundatavate orgaaniliste koostisainete mass grammides ühe pesutsükli kohta, mille puhul on arvestatud parandustegurit (vt DID nimekiri).

anNBDO ühe pesutsükli kohta peab olema ≤ 0,2 g.

Hindepunktide arv (aNBDO) = (4 – (anNBDO / 0,05)) × 1,5

Hindamis- ja kontrollinõuded: Pädevale asutusele esitatakse toote täpne koostis, üksikasjalik anNBDO arvutus ja vastav hindepunktide arv. Kõikide koostisainete puhul, mis on kantud DID nimekirja (IA lisa), kasutatakse asjakohaseid DID nimekirjas esitatud väärtusi. Kui koostisaine ei ole kantud DID nimekirja, esitatakse kirjandusest või muudest allikatest saadud asjakohane teave või katseandmed, mis näitavad, et koostisaine on anaeroobselt biolagundatav. Etalonkatse anaeroobse lagundatavuse määramiseks tehakse ISO 11734, ECETOC nr 28 (juuni, 1988) või muul samaväärsel katsemeetodil, kusjuures nõutav täieliku lagundatavuse määr anaeroobsetes tingimustes on 60 %. Selle dokumenteerimiseks, et 60 %-line täieliku lagundatavuse määr on anaeroobsetes tingimustes saavutatud, võib kasutada ka vastava anaeroobse keskkonna tingimuste modelleerimist (vt I.C liide).

f) Hindepunktide kogusumma

Hindepunktide arv (CDVtox) + hindepunktide arv (kemikaalide üldkogus) + hindepunktide arv (fosfaatide kogus) + hindepunktide arv (aNBDO) + hindepunktide arv (anNBDO) peab olema ≥ 30.

Hindamis- ja kontrollinõuded: Pädevale asutusele esitatakse toote täpne koostis ja üksikasjalik hindepunktide kogusumma arvutus.

2. Pindaktiivsete ainete biolagundatavus

a) Aeroobselt kergesti biolagundatavad ained

Kõik tootes kasutatud pindaktiivsed ained peavad olema aeroobselt kergesti biolagundatavad.

Hindamis- ja kontrollinõuded: Pädevale asutusele esitatakse toote täpne koostis. DID nimekirjas (vt I.A liide) on märgitud, kas asjakohane pindaktiivne aine on või ei ole aeroobselt biolagundatav (neid aineid, mille puhul aeroobse mittebiolagundatavuse veerus on märge “Jah”, ei tohi kasutada). Kui pindaktiivne aine ei ole kantud DID nimekirja, esitatakse kirjandusest või muudest allikatest saadud asjakohane teave või katseandmed, mis näitavad, et pindaktiivne aine on aeroobselt biolagundatav. Kergesti biolagundatava aine katse tehakse meetodite kohaselt, mida on mainitud direktiivis 67/548/EMÜ ning selle edasistes muudatustes, kasutades eelkõige V.C4 lisas üksikasjalikult esitatud meetodeid või nendega samaväärseid OECD 301 A–F või ISO katsemeetodeid. 10päevase akna põhimõtet ei kohaldata. Vastuvõetavuse künnis on 70 % direktiivi 67/548/EMÜ V.C4-A ja V.C4-B lisas mainitud meetodite ja nendega samaväärsete OECD 301 A ning E või ISO katsemeetodite puhul ja 60 % C4-C, C4-D, C4-E ning C4-F meetodite ja nendega samaväärsete OECD 301 B, C, D ning F või ISO katsemeetodite puhul.

b) Anaeroobselt biolagundatavad ained

Kõik tootes kasutatud pindaktiivsed ained peavad olema anaeroobselt biolagundatavad.

Hindamis- ja kontrollinõuded: Esitatakse toote täpne koostis. DID nimekirjas (vt I.A liide) on märgitud, kas asjakohane pindaktiivne aine on või ei ole anaeroobselt biolagundatav (neid aineid, mille puhul anaeroobse mittebiolagundatavuse veerus on märge “Jah”, ei tohi kasutada). Kui pindaktiivne aine ei ole kantud DID nimekirja, esitatakse kirjandusest või muudest allikatest saadud asjakohane teave või katseandmed, mis näitavad, et pindaktiivne aine on anaeroobselt biolagundatav. Etalonkatse anaeroobse lagundatavuse määramiseks tehakse ISO 11734, ECETOC nr 28 (juuni, 1988) või muul samaväärsel katsemeetodil, kusjuures nõutav täieliku lagundatavuse määr anaeroobsetes tingimustes on 60 %. Selle dokumenteerimiseks, et 60 %-line täieliku lagundatavuse määr on anaeroobsetes tingimustes saavutatud, võib kasutada ka vastava anaeroobse keskkonna tingimuste modelleerimist (vt I.C liide).

3. Ohtlikud või mürgised ained ja valmistised

a) Tootes ei tohi olla koostisaineid, mille puhul on ette nähtud või mille puhul võidakse kasutuse ajal ette näha üks järgmistest hoiatusväljenditest (või mitmest sellisest hoiatusest koostatud liitmärge): R40 (osaliselt tõestatud kantserogeenne mõju) R45 (võib põhjustada vähki) R46 (võib põhjustada pärilikke geneetilisi kahjustusi) R49 (võib põhjustada sissehingamisel vähki) R50–53 (väga mürgine veeorganismidele, võib pikaks ajaks reostada veekeskkonna) R51–53 (mürgine veeorganismidele, võib pikaks ajaks reostada veekeskkonna) R60 (võib kahjustada sigivust) R61 (võib kahjustada loodet) R62 (sigivuse kahjustumise oht) R63 (loote kahjustamise oht) R64 (võib kahjustada imikut) R68 (võimalik pöördumatu toime), mis on ette nähtud direktiiviga 67/548/EMÜ ja selle edasiste muudatustega või Euroopa Parlamendi ja nõukogu 31. mai 1999. aasta direktiiviga 1999/45/EÜ (ohtlike preparaatide klassifitseerimist, pakendamist ja märgistamist käsitlevate liikmesriikide õigusnormide ühtlustamise kohta) ( 5 ) ja selle edasiste muudatustega. Sellele nõudele peab vastama ka iga koostises kasutatud koostisaine ja valmistis, mille sisaldus valmistootes on üle 0,01 massiprotsendi. Hindamis- ja kontrollinõuded: Pädevale asutusele esitatakse toote täpne koostis, iga koostisaine materjaliohutuskaardi koopia ja deklaratsioon kõnesolevale kriteeriumile vastavuse kohta. Lisatakse katsetulemused või viited publitseeritud andmetele.

b) Säilitusainete kasutamine ükskõik mis kogustes on keelatud, juhul kui nad on liigitatud või neid võib liigitada nõukogu direktiivis 67/548/EMÜ ja selle edasistes muudatustes või direktiivis 1999/45/EÜ ja selle edasistes muudatustes kindlaksmääratud gruppidesse R50–53. Hindamis- ja kontrollinõuded: Pädevale asutusele esitatakse toote täpne koostis, asjaomaste koostisainete (ained või valmistised) materjaliohutuskaartide koopiad ja deklaratsioon kõnesolevale kriteeriumile vastavuse kohta. Lisatakse katsete tulemused või viited publitseeritud andmetele.

c) Alküülfenooletoksülaadid ja muud alküülfenoolide derivaadid, etüleendiamiintetraatsetaat, nitrilotriatsetaat Tootesse ega ühegi sellesse lisatud valmistise koostisesse ei tohi kuuluda järgmised koostisained: — alküülfenooletoksülaadid ja muud alküülfenoolide derivaadid — etüleendiamiintetraatsetaat — nitrilotriatsetaat. Hindamis- ja kontrollinõuded: Pädevale asutusele esitatakse toote täpne koostis ja deklaratsioon kõnesolevate keemiliste ühendite puudumise kohta.

d) Fosfonaadid Juhul kui fosfonaat ei ole aeroobselt kergesti biolagundatav, ei tohi tema kogus ühe pesutsükli kohta olla suurem kui 0,2 g. Hindamis- ja kontrollinõuded: Pädevale asutusele esitatakse toote täpne koostis ja deklaratsioon kõnesolevale kriteeriumile vastavuse kohta.

4. Lõhnaained

a) Nitromuskused ja polütsüklilised muskused







ksüleenmuskus: 5-tert-butüül-2,4,6-trinitro-m-ksüleen ambrettmuskus: 4-tert-butüül-3-metoksü-2,6-dinitrotolueen moskeen: 1,1,3,3,5-pentametüül-4,6-dinitroindaan tibetiinmuskus: 1-tert-butüül-3,4,5-trimetüül-2,6-dinitrobenseen ketoonmuskus: 4'-tert-butüül-2',6'-dimetüül-3',5'-dinitroatsetofenoon HHCB: 1,3,4,6,7,8-heksahüdro-4,6,6,7,8,8-heksametüültsüklopenta-γ-2-bensopüraan AHTN: 6-atsetüül-1,1,2,4,4,7-heksametüültetraliin

b) Tegevusjuhised

Iga tootele lisatava lõhnakomponendi valmistamisel ja käsitsemisel tuleb järgida Rahvusvahelise Lõhnaainete Assotsiatsiooni tegevusjuhiseid.

Hindamis- ja kontrollinõuded: Pädevale asutusele esitatakse toote täpne koostis ja deklaratsioon kõnesolevale kriteeriumi a ja b osale vastavuse kohta.

5. Pakendid

a) Müügipakendi mass ühe pesuühiku kohta ei tohi ületada 2,5 grammi.

b) ≥ 80 % papist müügipakendi koostisest peab moodustama ringlusse võetud materjal.

c) Plastist müügipakend märgistatakse ISO 1043 kohaselt.

Hindamis- ja kontrollinõuded: Taotleja esitab taotlust hindavale pädevale asutusele pakendi näidise. Pädevale asutusele esitatakse ka müügipakendi massi arvutused ja deklareeritakse ringlusse võetud materjali protsent papp-pakendis.

6. Pesemisvõime

IKW poolt väljatöötatud või allpool modifitseeritud EN 50242 etalonkatses ja soovitatud doosi korral peab toote pesemisvõime olema rahuldav.

Katsetemperatuur on 55 °C või madalam.

Hindamis- ja kontrollinõuded: Pädevale asutusele esitatakse katseprotokoll. Vajaduse korral võib kasutada ka muid katsemeetodeid kui IKW või modifitseeritud EN 50242 katse, tingimusel, et nende samaväärsust on kinnitanud taotlust hindav pädev asutus

Juhul kui kasutatakse EN 50242: 1998 katset, tehakse protseduuris järgmised muudatused: katse tehakse 55 ± 2 °C juures; sellele eelneb külm eelpesu ilma detergendita; katses kasutatav nõudepesumasin ühendatakse külma vee võrguga, ta peab mahutama 12 nõudekomplekti ning tema pesujõudluse indeks peab olema 3,35–3,75; kasutatakse nõudepesumasina kuivatusprogrammi, kuid hinnatakse ainult nõude puhtust; kasutatakse standardikohast (valem III) nõrgalt happelist loputusvahendit; loputusvahendi doseerimisnäidik seatakse 2 ja 3 vahele; nõudepesuvahendit doseeritakse valmistaja soovituste kohaselt; tehakse kolm katset standardse vee kareduse juures; iga katse koosneb viiest pesutsüklist, kusjuures tulemus loetakse pärast viiendat pesutsüklit nõusid pesutsüklite vahel puhastamata; viienda pesutsükli järgne tulemus peab olema võrdlusdetergendi abil saadud tulemusega samaväärne või sellest parem; võrdlusdetergendi (detergent B IEC 436) ja loputusvahendi (valem III) retsepti kohta vt standard EN 50242: 1998, Bliide (pindaktiivseid aineid hoitakse külmas kohas niiskusekindlates mahutites mahutavusega kuni 1 kg ning need on kasutuskõlblikud kolme kuu jooksul).

7. Ensüümide puhtus

Ensüümivalmististes ei tohi leiduda ensüümide produtsentmikroorganisme.

Hindamis- ja kontrollinõuded: Pädevale asutusele esitatakse ensüümi valmistaja katseprotokoll või sertifikaat.

8. Tarbija informeerimine

a) Pakendil esitatav teave

Pakendil või selle sees peab olema allpool esitatud (või sellega samaväärne) tekst.

“See ökomärgisega detergent toimib madalal temperatuuril hästi ( 6 ) Valige nõudepesumasinal madala temperatuuriga pesutsükkel, peske täiskoormusel ja ärge ületage soovitatud doosi. See minimeerib energia- ja veetarvet ning vähendab veereostust.

Lisateavet lillemärgi kohta vt aadressil:

http://europa.eu.int/ecolabel.

b) Doseerimisjuhend

Doseerimisjuhend esitatakse toote pakendil. Märgitakse nii tavapäraselt kui ka väga määrdunud nõude soovitatavad doosid, silmas pidades vee kareduse vahemikku toote turustuspiirkonnas. Juhendis täpsustatakse, kuidas toodet vastavalt määrdumisastmele parimal viisil kasutada.

Taotleja astub vajalikke samme, et aidata tarbijal järgida soovitatud doose, näiteks teeb kättesaadavaks doseerimisseadme (pulbriliste ja vedelate toodete puhul) ja/või märkides soovitatavad doosid vähemalt milliliitrites (pulbriliste ja vedelate toodete puhul). Pakendil esitatakse tarbijale ka soovitus pöörduda veetarnija või kohaliku ametiasutuse poole, et välja selgitada kasutatava kraanivee karedusaste.

c) Teave koostisainete kohta ja selle esitamine märgisel

Kohaldatakse komisjoni 13. septembri 1989. aasta soovitust 89/542/EMÜ detergentide ja puhastusvahendite märgistamise kohta ( 7 ) ning märgisel esitatakse järgmised koostisainete grupid:







Ensüümid: märgitakse ensüümide klassid Säilitusained: säilitusaineid iseloomustatakse ja need esitatakse märgisel kooskõlas IUPACi (Rahvusvaheline Puhta Keemia ja Rakenduskeemia Liit) nomenklatuuriga.

Kui toode sisaldab aroomiaineid, märgitakse see pakendil.

Hindamis- ja kontrollinõuded: Taotleja esitab toote pakendi näidise ning deklaratsiooni kõnesoleva kriteeriumi a, b ja c osale vastavuse kohta.

9. Teave ökomärgisel

Ökomärgise 2. lahtris on järgmine tekst:

“— aitab vähendada veereostust,

— aitab vähendada pakendi massi.”

Hindamis- ja kontrollinõuded: Taotleja esitab taotlust hindavale pädevale asutusele toote pakendi näidise, millel on kõnesolev märgis, ja deklaratsiooni sellele kriteeriumile vastavuse kohta.









I.A liide

DID NIMEKIRI

DETERGENTIDE KOOSTISAINETE ANDMEBAAS JA TOIMIMISVIIS, MIDA JÄRGITAKSE KOOSTISAINETE PUHUL, MIDA EI OLE KANTUD ANDMEBAASI

A. Järgnevalt esitatud andmeid enim kasutatavate detergentide koostisainete kohta kasutatakse ökoloogiliste kriteeriumide arvutamiseks.

Märkus:

selle tooterühma puhul ei kasutata parameetreid aNBO, SI, II, THOD ning anNBO puhul rakendatavaid parandustegureid CF.







Detergentide koostisainete andmebaas (DID nimekiri; 29. septembri 1998. aasta versioon). DID nr Koostisained Toksilisus Koormustegur (LF) Anaeroobselt mittebiolagundatav orgaaniline aine (anNBO) Aeroobselt mittebiolagundatav orgaaniline aine (aNBO) Lahustuv anorgaaniline aine (SI) Lahustumatu anorgaaniline aine (II) THOD Mõõdetud NOEC LTE Anioonaktiivsed ained 1 lineaarsed C 10–13 alküülbenseensulfonaadid (Na Ø 11,5–11,8, C 14 < 1 %) 0,3 0,3 0,05 Jah, CF = 0,75 Ei Ei Ei 2,3 2 Muud lineaarsed alküülbenseensulfonaadid (C 14 > 1 %) 0,12 0,12 0,05 Jah, CF = 1,5 Ei Ei Ei 2,3 3 C 14/17 alküülsulfonaadid 0,27 0,27 0,03 Jah, CF = 0,75 Ei Ei Ei 2,5 4 C 8/10 alküülsulfaadid EC50 = 2,9 0,15 0,02 Ei Ei Ei Ei 1,9 5 C 12–15 alkoholsulfaadid 0,1 0,1 0,02 Ei Ei Ei Ei 2,2 6 C 12–18 alkoholsulfaadid LC50 = 3 0,15 0,02 Ei Ei Ei Ei 2,3 7 C 16–18 rasvalkoholsulfaadid 0,55 0,55 0,02 Ei Ei Ei Ei 2,5 8 C 12–15 A 1–3 EO sulfaadid 0,15 0,15 0,03 Ei Ei Ei Ei 2,1 9 C 16/18 A 3–4 EO sulfaadid Kontrollitud andmed puuduvad 0,1 0,03 Ei Ei Ei Ei 2,2 10 C 8 dialküülsulfosuktsinaadid LC50 = 7,5 0,4 0,5 Jah, CF = 1,5 Ei Ei Ei 2 11 C 12/14 sulforasvhapete metüülestrid EC50 = 5 0,25 0,05 Jah, CF = 0,75 Ei Ei Ei 2,1 12 C 16/18 sulforasvhapete metüülestrid 0,15 0,15 0,05 Jah, CF = 0,75 Ei Ei Ei 2,3 13 C 14/16 α-olefiinsulfonaadid LC50 = 2,5 0,13 0,05 Jah, CF = 0,75 Ei Ei Ei 2,3 14 C 14/18 α-olefiinsulfonaadid LC50 = 1,4 0,07 0,05 Jah, CF = 2,0 Ei Ei Ei 2,4 15 C 12–22 seebid EC0 = 1,6 1,6 0,05 Ei Ei Ei Ei 2,9 Mitteioonsed pindaktiivsed ained 16 C 9/11 A > 3–6 EO, lineaarsed või ühe haruahelaga EC50 = 3,3 0,7 0,03 Ei Ei Ei Ei 2,4 17 C 9/11 A > 6–9 EO, lineaarsed või ühe haruahelaga EC50 = 5,4 1,1 0,03 Ei Ei Ei Ei 2,2 18 C 12/15 A > 2–6 EO, lineaarsed või ühe haruahelaga 0,18 0,18 0,03 Ei Ei Ei Ei 2,5 19 C 12–15 (keskmine C < 14) A > 6–9 EO, lineaarsed või ühe haruahelaga 0,24 0,24 0,03 Ei Ei Ei Ei 2,3 20 C 12–15 (keskmine C > 14) A > 6–9 EO 0,17 0,17 0,03 Ei Ei Ei Ei 2,3 21 C 12–15 A > 9–12 EO LC50 = 0,8 0,3 0,03 Ei Ei Ei Ei 2,2 22 C 12–15 A > 20–30 EO EC50 = 13 0,65 0,05 Ei Ei Ei Ei 2 23 C 12–15 A > 30 EO LC50 = 130 6,5 0,75 Ei Jah Ei Ei 0 (3) 24 C 12/18 A > 0–3 EO Andmed puuduvad 0,01 0,03 Ei Ei Ei Ei 2,9 25 C 12–18 A > 9 EO 0,2 0,2 0,03 Ei Ei Ei Ei 2,4 26 C 16/18 A > 2–6 EO 0,03 0,03 0,03 Ei Ei Ei Ei 2,6 27 C 16/18 A > 9–12 EO LC50 = 0,5 0,05 0,03 Ei Ei Ei Ei 2,3 28 C 16/18 A > 20–30 EO EC50 = 18 0,36 0,05 Ei Ei Ei Ei 2,1 29 C 16/18 A > 30 EO LC50 = 50 2,5 0,75 Ei Jah Ei Ei 0 (3) 30 C 12/14 glükoosamiidid 4,3 4,3 0,03 Ei Ei Ei Ei 2,2 31 C 16/18 glükoosamiidid 0,116 0,116 0,03 Ei Ei Ei Ei 2,5 32 C 12/14 alküülpolüglükosiidid 1 1 0,03 Ei Ei Ei Ei 2,3 Amfoteersed pindaktiivsed ained 33 C 12–15 alküüldimetüülbetaiinid 0,03 0,03 0,05 Jah, CF = 2,5 Ei Ei Ei 2,9 34 C 12–18 alküülamidopropüülbetaiinid 0,03 0,03 0,05 Jah, CF = 2,5 Ei Ei Ei 2,8 Vahuvastased ained 35 Silikoonid EC50 = 241 4,82 0,4 Jah, CF = 0,75 Jah Ei Ei 0,0 36 Parafiinid Andmed puuduvad 100 0,4 Ei Jah Ei Ei 0 (3) Riidepehmendid 37 Glütserool LC50 > 5–10 gl 1 000 0,13 Ei Ei Ei Ei 1,2 Veepehmendid 38 Fosfaadid (arvestatud naatriumtripolüfosfaadile) 1 000 0,6 Ei Ei Jah Ei 0,0 39 Tseoliit A 120 120 0,05 Ei Ei Ei Jah 0,0 40 Tsitraadid EC50 = 85 85 0,07 Ei Ei Ei Ei 0,6 41 Polükarboksülaadid ja nende derivaadid 124 124 0,4 Jah, CF = 0,1 Jah Ei Ei 0 (3) 42 Savi 1 000 0,05 Ei Ei Ei Jah 0,0 43 Karbonaadid/bikarbonaadid LC50 = 250 250 0,8 Ei Ei Jah Ei 0,0 44 Rasvhapped (C ≥ 14) EC0 = 1,6 1,6 0,05 Ei Ei Ei Ei 2,9 45 Silikaadid/disilikaadid EC50 > 1 000 1 000 0,8 Ei Ei Jah Ei 0,0 46 Nitrilotriäädikhape 19 19 0,13 Ei Ei Ei Ei 0,6 47 Polüasparthappe naatriumsool 125 12,5 0,13 Jah, CF = 0,1 Ei Ei Ei 1,2 Pleegitid 48 Monoperboraadid (arvestatud boraadile) 1–10 6 1 Ei Ei Jah Ei 0,0 49 Tetraperboraadid (arvestatud boraadile) 1–10 6 1 Ei Ei Jah Ei 0,0 50 Perkarbonaadid (vt karbonaadid) LC50 = 250 250 0,8 Ei Ei Jah Ei 0,0 51 Tetraatsetüületüleendiamiin EC0 = 500 EC0 = 500 0,13 Ei Ei Ei Ei 2,0 Lahustid 52 C1–C4-alkoholid LC50 =8 000 100 0,13 Ei Ei Ei Ei 2,3 53 Monoetanoolamiin 0,78 0,78 0,13 Ei Ei Ei Ei 2,4 54 Dietanoolamiin 0,78 0,78 0,13 Ei Ei Ei Ei 2,3 55 Trietanoolamiin 0,78 0,78 0,13 Ei Ei Ei Ei 2 Muud 56 Polüvinüülpürrolidoon (PVP PVNO PVPVI) EC50 > 100 100 0,75 Jah, CF = 0,1 Jah Ei Ei 0 (3) 57 Fosfonaadid 7,4 7 0,4 Jah, CF = 0,5 Jah Ei Ei 0 (3) 58 Etüleendiamiintetraäädikhape LOEC = 11 11 1 Jah, CF = 0,1 Jah Ei Ei 0 (3) 59 Karboksümetüültselluloos LC50 > 250 250 0,75 Jah, CF = 0,1 Jah Ei Ei 0 (3) 60 Naatriumsulfaat EC50 = 2 460 1 000 1 Ei Ei Jah Ei 0,0 61 Magneesiumsulfaat EC50 = 788 800 1 Ei Ei Jah Ei 0,0 62 Naatriumkloriid EC50 = 650 650 1 Ei Ei Jah Ei 0,0 63 Uurea LC50 > 10 000 100 0,13 Ei Ei Ei Ei 2,1 64 Maleiinhape LC50 = 106 2,1 0,13 Ei Ei Ei Ei 0,8 65 Õunhape LC50 = 106 2,1 0,13 Ei Ei Ei Ei 0,6 66 Kaltsiumformiaat 100 0,13 Ei Ei Ei Ei 2,0 67 Ränidioksiid 100 0,05 Ei Ei Ei Jah 0,0 68 Kõrgmolekulaarne polüetüleenglükool, molekulmass > 4 000 100 0,4 Ei Jah Ei Ei 0 (3) 69 Madalmolekulaarne polüetüleenglükool, molekulmass < 4 000 100 0,13 Ei Ei Ei Ei 1,1 70 Kumeensulfonaat LC50 = 66 6,6 0,13 Jah, CF = 0,25 Ei Ei Ei 1,7 71 Ksüleensulfonaat LC50 = 66 6,6 0,13 Jah, CF = 0,25 Ei Ei Ei 1,6 72 Tolueensulfonaat LC50 = 66 6,6 0,13 Jah, CF = 0,25 Ei Ei Ei 1,4 73 NaOH/Mg(OH)2/KOH 100 1 Ei Ei Jah Ei 0,0 74 Ensüümid LC50 = 25 25 0,13 Ei Ei Ei Ei 2,0 75 Kasutusvalmis aroomiainete koostised LC50 = 2–10 0,02 0,1 Jah, CF = 3,0 Jah Ei Ei 0 (3) 76 Värvained LC50 = 10 0,1 0,4 Jah, CF = 3,0 Jah Ei Ei 0 (3) 77 Tärklis Andmed puuduvad 250 0,1 Ei Ei Ei Ei 0,97 78 Tsinkftalotsüaniinsulfonaat 0,16 0,016 0,07 (4) Jah, CF = 2,5 Jah Ei Ei 0 (3) 79 Anioonpolüester (saasteainete eemaldamist kergendav polümeer) EC50 = 310 310 0,4 Jah, CF = 0,1 Jah Ei Ei 0 (3) 80 Iminodisuktsinaat 23 2,3 0,13 Jah, CF = 2,5 Ei Ei Ei 1,1 Optilised valgendid = FWA 81 FWA 1 (1) LC0 = 10 1,0 0,4 Jah, CF = 1,5 Jah Ei Ei 0 (3) 82 FWA 1 (2) 3,13 3,13 0,4 Jah, CF = 0,5 Jah Ei Ei 0 (3) Täiendavad koostisained 83 Alküülamiinoksiidid (C 12–18) 0,08 0,08 0,05 Jah, CF = 2,5 Ei Ei Ei 3,2 84 Glütseret(6–17 EO)kookosester EC50 = 32 1,6 0,05 Ei Ei Ei Ei 2,1 85 Fosfaatestrid (C12–18) EC50 = 38 1,9 0,05 Jah, CF = 2,5 Ei Ei Ei 2,3 (1) FWA 1 = dinaatrium-4,4-bis(4-anilino-5-morfolino-1,3,5-triasiin-2-üül)aminostilbeen-2,2-disulfonaat (2) FWA 5 = dinaatrium-4,4-bis(2-sulfostürüül)bifenüül (3) Anaeroobselt mittelagundatavate orgaaniliste ainete puhul loetakse teoreetiline hapnikutarve (THOD) võrdseks nulliga. (4) Laguneb kiiresti valguse toimel Märkused: Jah = kriteeriumi kohaldatakse Ei = kriteeriumi ei kohaldata LTE = pikaajalise mürgise toime avaldumise piirkontsentratsioon NOEC = piirkontsentratsioon, mille puhul toime ei avaldu CF = aeroobselt mittelagundatavate orgaaniliste ainete puhul kasutatav parandustegur THOD = teoreetiline hapnikutarve









I.B liide

Juhul kui koostisaine ei ole kantud DID nimekirja, toimitakse järgmiselt.

Mürgine toime veekeskkonnas

Toksiliskriitilise lahjendusmahu kriteeriumi arvutamisel võetakse arvesse kaladega, dafniaga (hiidkiivrikuga) või vetikatega saadud väikseimad kontrollitud pikaajalise toime andmed.

Juhul kui kasutatakse homoloogide kohta saadud andmeid ja/või struktuuri ja aktiivsuse kvantitatiivseid seoseid, arvestatakse valitud pikaajalise toime lõppandmetes parandustegurit.

Juhul kui pikaajalise toime kohta andmed puuduvad, järgitakse nende saamiseks allpool esitatud protseduuri, kusjuures kasutatakse järgmisi väga tundlike liikide puhul rakendatavaid määramatuse teguri UF väärtusi.

Mittepindaktiivsed ained







OLEMASOLEVAD ANDMED KASUTATAV UF VÄÄRTUS Vähemalt 2 LC50, määratud ägeda toime katse abil kalade, dafnia või vetikatega 100 1 NOEC, määratud katse abil kalade, dafnia või vetikatega 10 2 NOEC, määratud katse abil kalade, dafnia või vetikatega 5 3 NOEC, määratud katse abil kalade, dafnia või vetikatega 1 Valitakse väikseim kontrollitud NOEC väärtus

Sellest reeglist võib teha erandeid, kui on võimalik esitada tõendeid selle kohta, et väiksem määramatuse tegur või kontsentratsiooni väärtus on teaduslikult põhjendatud. NOEC tähendab kroonilise toime katse abil määratud piirkontsentratsiooni, mille puhul mürgine toime ei avaldu.

Pindaktiivsed ained







OLEMASOLEVAD ANDMED KASUTATAV UF VÄÄRTUS Vähemalt 2 NOEC, määratud katse abil kalade, dafnia või vetikatega 1 (madalaim NOEC) 1 NOEC, määratud katse abil kalade, dafnia või vetikatega 1 (kui liik on väga tundlik ägeda toime katses) 10 (kui liik ei ole väga tundlik ägeda toime katses) 3 LC50, määratud katse abil kalade, dafnia või vetikatega 20 (väikseim LC50) Vähemalt 1 LC50, määratud katse abil kalade, dafnia või vetikatega 50 (väikseim LC50) või 20 erijuhul (vt allpool)

Viimati mainitud juhul võib kasutada määramatuse teguri väärtuse 50 asemel väärtust 20 ainult tingimusel, et on olemas 1 või 2 LC50/EC50 väärtust (LC50 on kasutatav kalade ja EC50 dafnia või vetikate puhul) ning muude ühenditega saadud andmetest võib järeldada, et katsed on tehtud väga tundliku liigiga. See reegel on rakendatav ainult ühe ja sama homoloogide grupi piires. Tuleb rõhutada, et kui pikaajalise toime ja teatava struktuurimõjuri (nt lineaarsete alküülbenseensulfonaatide alküülahela pikkus või alkoholetoksülaatide etoksürühmade arv) puhul saab kindlaks määrata struktuuri ja aktiivsuse kvantitatiivseid seoseid, peab uuritav pikaajaline toime ühe homoloogide grupi piires olema üks ja seesama.

Kõrvalekalded eespool kirjeldatud skeemist peavad iga konkreetse kemikaali puhul olema hästi põhjendatud.

Koormustegurid

Koormustegurid määratakse kindlaks kooskõlas komisjoni 20. juuli 1993. aasta direktiiviga 93/67/EMÜ ( 8 ) (millega kehtestatakse vastavalt nõukogu direktiivile 67/548/EMÜ teatatud ainete poolt inimesele ja keskkonnale põhjustatava riski hindamise põhimõtted) ja nõukogu määrusega (EMÜ) nr 793/93 ( 9 ).

Anaeroobselt mittelagundatavad orgaanilised ained: toimimisalgoritm parandusteguri CF määramiseks ( 10 )









I.C liide

Anaeroobse biolagundatavuse dokumenteerimine

Juhul kui koostisaine ei ole kantud DID nimekirja, toimitakse anaeroobse biolagundatavuse dokumenteerimiseks järgmiselt.

1. Sobival juhul kasutatakse ekstrapoleerimist Ühe lähteainega saadud tulemusi kasutatakse selle aine struktuurianaloogiks oleva pindaktiivse aine täieliku anaeroobse biolagundatavuse määramiseks ekstrapoleerimise abil. Kui teatava pindaktiivse aine (või homoloogide grupi) puhul on DID nimekirja andmetega tõendatud, et ta on anaeroobselt biolagundatav, võib oletada, et ka muud samalaadsed pindaktiivsed ained on anaeroobselt biolagundatavad (nt C12–15 A 1–3 EO sulfaat (DID nr 8) on anaeroobselt biolagundatav, järelikult võib oletada, et ka C12–15 A 6 EO sulfaat on samal viisil anaeroobselt biolagundatav). Kui teatava pindaktiivse aine anaeroobne biolagundatavus on tõendatud sobiva katsemeetodi abil, võib oletada, et ka muud samalaadsed pindaktiivsed ained on anaeroobselt biolagundatavad (nt kirjanduse andmeid, mis kinnitavad alküülestrite ammooniumsoolade gruppi kuuluvate pindaktiivsete ainete biolagundatavust, võib kasutada ka muude alküülahelates estersidemeid sisaldavate kvaternaarsete ammooniumsoolade samalaadse anaeroobse biolagundatavuse dokumenteerimiseks).

2. Tehakse anaeroobse biolagundatavuse sõelkatse Kui on vaja uusi katseid, tehakse sõelkatse ISO 11734, ECETOC nr 28 (juuni, 1988) või samaväärse meetodi abil.

3. Tehakse lagundatavuse katse väikese doosiga Kui on vaja uusi katseid, kuid sõelkatsete puhul esineb eksperimentaalseid raskusi (nt lagunemise aeglustumine uuritava aine toksilisuse tõttu), korratakse katset pindaktiivse aine väikese doosiga, kusjuures lagunemist jälgitakse 14 C mõõtmise või keemiliste analüüside abil. Katse tegemiseks väikese doosiga võib kasutada OECD 308 (august, 2000) või samaväärset meetodit.